Jorunn Sundgot-Borgen

Jorunn Kaiander Sundgot-Borgen (født 18. mars 1961) er en norsk idrettspsykolog og tidligere turner som er professor ved institutt for idrettsmedisinske fag, Norges idrettshøgskole.Jorunn Kaiander Sundgot Borgen - Norges idrettshøgskole Hennes spesialist- og forskningsområder er kvinnehelse, vektregulering, lav energitilgjengelighet (REDs), spiseforstyrrelser, unge utøvere, toppidrett, ernæring, idrettsernæring, menstruasjon, beinhelse, graviditet og trening/toppidrettsutøvere, perfeksjonisme, seksuell trakassering og overgrep.

 Idrettskarriere 
Som aktiv idrettsutøver var Sundgot-Borgen på det norske landslaget i turn.

 Utdannelse 
Hun tok mastergrad ved Arizona State University i 1985 og doktorgrad ved Norges idrettshøgskole i 1993.

 Karriere 
Sundgot-Borgen har vært gjesteforsker (2003–2004) og visiting professor (2010, 2011, 2013) ved University of California, Berkeley. 

Sundgot-Borgen var ansatt i Olympiatoppen i perioden 1995–2009, og ledet ernæringsavdelingen der fra 2004 til 2009. 

Hun har vært nestleder og fungerende leder for Nasjonalt råd for fysisk aktivitet (2009–2012), president for Norsk selskap for spiseforstyrrelser (2013-2021), og visepresident i Nordisk selskap for spiseforstyrrelser fra 2012. Hun sitter også i Norske Kvinners Sanitetsforenings ekspertpanel, Medical and Scientific Expert Group for IOC, IOC Working Group on Body Composition, Health and performance (2009–2012) and the IOC Working Group on The Female athlete Triad and The RED-s (2013- nåværende). Hun er Fellow i ACSM og Honorary Fellowship of the Faculty of Sport and Exercise Medicine RCPI (Royal College of Physicians of Ireland) & RCSI (Royal College of Surgeons in Ireland).

Hun har skrevet over 150 vitenskapelige artikler og bokkapitler, og var ifølge en undersøkelse i Morgenbladet i 2008 Norges nest mest siterte kvinnelige professor i media. Hun en også ettertraktet foredragsholder innen sine ekspertområder. 

Sommeren 2012 mottok Sundgot-Borgen en pris i ACSM for sin forskning på Den Kvinnelige Triaden, og i 2013 ble hun tildelt Norges forskningsråds formidlingspris for å være tydelig formidler på tema idrett, kvinnehelse og ernæring .

Hun ble i oktober 2025 tildelt kongens fortjenstmedalje for sin innsats mot spiseforstyrrelser i idretten.

 Referanser 

 Eksterne lenker 

 Link til ansattside på NIH: https://www.nih.no/om/ansatte/jorunnsb/index.html

Kategori:Norske medisinprofessorer
Kategori:Professorer ved Norges idrettshøgskole
Kategori:Norges forskningsråds formidlingspris
Kategori:Alumni fra Arizona State University
Kategori:Alumni fra NIH
Kategori:Norske professorer i idrettsfag
Kategori:Norske turnere